Diari Oficial de la Generalitat Valenciana


Sumari del DOGV 4194, del 20-02-2002 (2002/1261)

RESOLUCIÓ de 2 de novembre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Clínic Universitari de València per a fer trasplantaments de progenitors hematopoètics de donants al·logènics emparentats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1261


Data del document
:   02-11-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * establiment hospitalari
    * trasplantament d'òrgans

RESOLUCIÓ de 2 de novembre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Clínic Universitari de València per a fer trasplantaments de progenitors hematopoètics de donants al·logènics emparentats. [2002/X1261]
  
Vista la sol·licitud de renovació de l'acreditació de l'Hospital Clínic Universitari de València (València), per a fer trasplantaments de progenitors hematopoètics de donants al·logènics emparentats.
  
Antecedents de fet
  
Primer
  
L'Hospital Clínic Universitari de València, situat a l'avinguda de Blasco Ibáñez, 17, de València (València) va obtenir l'acreditació per a fer trasplantaments autòlegs i al·logènica de medul·la òssia, vàlida per a un període de cinc anys, mitjançant la Resolució del secretari general de la Conselleria de Sanitat, de 5 de juliol de 1996.
  
Segon
  
El director de l'Hospital Clínic Universitari de València, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació per a l'Hospital Clínic universitari de València (València).
  
Tercer
  
El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada de l'acreditació per a fer trasplantaments de progenitors hematopoètics de donants al·logènics emparentats.
  
Quart
  
Vista la proposta de resolució emesa per la cap del Servei de Recursos Sanitaris.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per a fer trasplantaments de progenitors hematopoètics de donants al·logènics emparentats de l'Hospital Clínic Universitari de València, situat a l'avinguda de Blasco Ibáñez, número 17, de València (València). Aquesta acreditació serà vàlida durant un període de cinc anys, amb efecte des del 2 de novembre de 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs d'alçada davant el conseller de Sanitat, en el termini d'un mes comptador des de l'endemà de la data de la notificació.
  
València, 2 de novembre de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: Amparo Flores Sarrión.